CELEX: 62005TJ0137
Language: hu
Date: 2007-05-16
Title: Az Elsőfokú Bíróság (harmadik tanács) 2007. május 16-i ítélete. # Gruppo La Perla SpA kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Törlési eljárás - A NIMEI LA PERLA MODERN CLASSIC közösségi szóvédjegy - A PERLA és LA PERLA PARFUMS korábbi nemzeti szó- és ábrás védjegyek - Viszonylagos kizáró ok - A 40/94/EK rendelet 52. cikke (1) bekezdésének a) pontja - A 40/94/EK rendelet 8. cikkének (5) bekezdése. # T-137/05. sz. ügy

Az Elsőfokú Bíróság (harmadik tanács) 2007. május 16‑i ítélete – La Perla kontra OHIM – Worldgem Brands (NIMEI LA PERLA MODERN
            CLASSIC)
      (T‑137/05. sz. ügy)
      „Közösségi védjegy – Törlési eljárás – A NIMEI LA PERLA MODERN CLASSIC közösségi szóvédjegy – A PERLA és LA PERLA PARFUMS korábbi nemzeti szó- és ábrás védjegyek – Viszonylagos kizáró ok – A 40/94/EK rendelet 52. cikke (1) bekezdésének a) pontja – A 40/94/EK rendelet 8. cikkének (5) bekezdése”
      Közösségi védjegy – A közösségi védjegy meghatározása és megszerzése – Viszonylagos kizáró okok – Jó hírnévnek örvendő azonos vagy hasonló korábbi védjegy jogosultja általi felszólalás (40/94 tanácsi rendelet, 8. cikk,
         (5) bekezdés) (vö. 51. pont)
      
      Tárgy
      
         Az OHIM első fellebbezési tanácsának a Gruppo La Perla SpA és a Worldgem Brands – Gestão e Investimentos Lda közötti (R 537/2004 1. sz.
                  ügy) törlési eljárásra vonatkozóan 2005. január 25‑én hozott határozatával szemben benyújtott kereset.
               
            Az ügy adatai
      
               A törlés iránti kérelem tárgyát képező lajstromozott közösségi védjegy:
            
            
               A „NIMEI LA PERLA MODERN CLASSIC” szóvédjegy a 14. osztályba tartozó áruk vonatkozásában – 713446. sz. védjegybejelentési
                  kérelem
               
            
         
               A közösségi védjegy jogosultja:
            
            
               Worldgem Brands – Gestão e Investimentos Lda, korábban Cielo Brands – Gestão e Investimentos Lda
            
         
               A közösségi védjegy törlését kérelmező fél:
            
            
               Gruppo La Perla SpA
            
         
               A közösségi védjegy törlését kérelmező védjegyei:
            
            
               Olasz védjegyek:
               – La PERLA ábrás védjegy a 25. osztályba tartozó áruk vonatkozásában (769526. sz. védjegybejelentési kérelem);
               – La PERLA PARFUMS szóvédjegy a 3. osztályba tartozó áruk vonatkozásában (776082. sz. védjegybejelentési kérelem);
               – La PERLA ábrás védjegy a 3., 9., 14. 16., 18., 24., 25. és 35. osztályba tartozó áruk vonatkozásában (804992. sz. védjegybejelentési
                  kérelem);
               
               – La PERLA ábrás védjegy a 3. osztályba tartozó áruk vonatkozásában (GE2002 C 000181. sz. védjegybejelentési kérelem).
            
         
               A felszólalási osztály határozata:
            
            
               A törlés iránti kérelemnek helyt ad, és elrendeli a közösségi védjegy törlését.
            
         
               A fellebbezési tanács határozata:
            
            
               A fellebbezésnek helyt ad, és a felszólalási osztály határozatát megsemmisíti.
            
         
      Rendelkező rész
      1)         Az Elsőfokú Bíróság hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM)
         első fellebbezési tanácsának 2005. január 25‑i határozatát (R 537/2004‑1. sz. ügy).
      
      2)         A beavatkozó viseli a saját költségein kívül a felperes költségeinek egyharmadát.
      3)         A felperes viseli saját költségei kétharmadát.
      4)         Az OHIM viseli saját költségeit.